Razkrivamo 5 najpogostejših vprašanj

Vaše mnenje šteje, zato smo se obrnili na vas – naše uporabnike ter vas povprašali s čim ste na ona-on zadovoljni, kaj vas moti in kaj še pogrešate. Prejeli smo številne odgovore in predloge, vsem sodelujočim pa se seveda zahvaljujemo za sodelovanje in pomoč. Potrudili se bomo, da upoštevamo kar se da veliko vaših komentarjev in realiziramo predloge, ki ste nam jih zaupali.

Seveda si kadarkoli vabljen/a, da nam sporočiš tvoje izkušnje in predloge spodaj v komentarju.

Povzeli smo 5 najpogostejših vprašanj

1. Pišejo mi osebe, ki ne ustrezajo mojim letom oz. iskalnim parametrom.

Za to imamo kontaktni filter. S tem filtrom boš lahko kontroliral/a od koga prejemaš sporočila (starost, ali imajo fotografijo, oddaljenost, …).

Kje? Na računalniku to nastaviš pod nastavi – kontaktni filter ali pa desno zgoraj ko odpreš okno s sporočili. Na mobilnih napravah to upravljaš na seznamu sporočil desno zgoraj.

Opomba: sporočila, bodo filtrirana od trenutka, ko vklopiš filter (ne za nazaj). Filter se izklopi pri tistih, kjer si ti sprožil/a pogovor ali sprašuješ za šanše.

2. Ne želim prejemati avtomatičnih predstavitev uporabnikov oz. ne želim biti jaz predstavljen/a na tak način.

Gre za del storitve, kjer pomagamo novim uporabnikom, da vidijo kako portal deluje in da lahko kar se da hitro začnejo z iskanjem. Predstavitve so poslane samo, ko je uporabnik nov in se zatem ne pošiljajo več. Kot prejemnik/ca take predstavitve imaš idealno priložnost, da novemu uporabniku/ci pišeš med prvimi in s tem dosežeš večje možnosti, da se uporabnik/ca spusti v pogovor in spoznavanje prav s teboj.

Izklop tega ni mogoč, vendar ponovno brez skrbi. Če ti tak način ne odgovarja, lahko sporočilo s tako vsebino izbrišeš ali pa ne odgovarjaš oz. ne začneš komunikacije.

3. Na seznamu dekleta/fantje zate se pojavljajo zadetki, ki mi ne ustrezajo.

Uporabniki zame (Fantje / Dekleta) je seznam vseh uporabnikov, ki ustrezajo tvojim osnovnim iskalnim kriterijem. Osnovne kriterije iskanja lahko poljubno spreminjaš in jim dodajaš podrobnejše iskalne kriterije. Je tudi daleč najbolj uporabljen seznam s strani uporabnikov.

Namig: Če želiš na iskanjih Nazadnje aktivni, Novi uporabniki in Uporabniki zame shraniti določeno iskanje, izberi opcijo Shrani iskanje. Odprlo se ti bo polje za vnos besedila, ki ga shraniš s klikom na gumb Shrani. Bližnjica do shranjenega iskanja se bo pojavila nad seznamom zadetkov.

Premalo zadetkov?

Obstaja kar nekaj načinov povečevanja števila zadetkov. Najprej se prepričaj, ali si do konca izpolnil/a svoj uporabniški profil. Druga možnost je, da so tvoji izbrani kriteriji preveč specifični. Predlagam, da spremeniš svoj profil in razširiš iskalne kriterije (npr., če iščeš samo osebe stare točno 47 let, skušaj nekoliko razširiti ta iskalni interval).

4. Ne dobivam odgovorov na sporočila, ki jih pošljem.

Če hočeš izstopati, zapiši, kaj ti je všeč na uporabnikovem profilu.

Sporočilo naj bo nekoliko daljše in bolj osebno. Najprej mu/ji napiši “Živjo, kako si?” in se predstavi. Nato lahko nadaljuješ s tem:

zapiši, kaj ti je všeč na njenem/njegovem profilu;

naveži se na njene/njegove hobije – sploh, če so isti kot tvoji;

če nimata skupnih hobijev, ga/jo povprašaj o njenih/njegovih interesih;

pohvali njeno/njegovo fotko;

postavi mu/ji vprašanje – tako boš imel/a večje možnosti, da bo odgovoril/a.

5. Želim blokirati uporabnike, za katere ne želim, da mi pišejo. Prišlo je do neprimerne komunikacije s strani uporabnika.

Blokiraj in Prijavi zlorabo sta funkciji, ki ju lahko uporabiš pri vseh uprabnikih.

Blokiraj si nastaviš za uporabnika, za katerega ne želiš, da ti še piše in ne želiš, da vidi tvoj profil.

Prijavi zlorabo uporabiš, kadar uporabnik s teboj neprimerno (žaljivo komunicira) oz.opaziš, da se nekdo predstavlja za nekaj kar ni. V tem primeru na uredništvu prejmemo prijavo zoper katere primerno ukrepamo.

Kje? Na računalniku in na mobilni napravi to nastavljaš na samem profilu uporabnika, katerega želiš Blokirati ali Prijaviti zlorabo. Nahaja se na profilu skrajno levo spodaj.

Še nekaj (pomembnih!) napotkov:

če boš lahko iz uporabniškega imena razbral/a njeno/njegovo pravo ime, ga nagovori z imenom: npr. “Živijo Matej, kako si?”;

v prvo sporočilo vloži nekaj truda in časa – ne pošiljaj istih “copy-paste” sporočil več uporabnikom;

sporočilo naj jasno pove, da si prebral/a njen/njegov profil;

daj mu/ji iztočnico za pogovor (npr: vprašanje);

na svoje vprašanje ne odgovarjaj – tako ti bo lahko postavil/a isto vprašanje, potem, ko bo odgovoril/a;

nastopi samozavestno, bodi izviren/na, drugačen/na, skrivnosten/na;

preden pošlješ, še enkrat preberi besedilo – popravi vse slovnične napake in preveri konsistentnost;

če ti ga/jo uspe nasmejati, potem si na dobri poti do odgovora;

ne pozabi, da ga/jo mora prepričati še tvoj profil, zato ga moraš imeti dobro in v celoti izpolnjenega!

Za konec še nekaj člankov, ki smo jih zapisali prav zate:

Nazaj k osnovam
Ne morem se prijaviti na portal!
Kako do zmenka?
Fotografija pri prvem kontaktu šteje največ
Kako priti do več zmenkov?
Iskanje partnerja glede na želene lastnosti in skupne interese
Napredne storitve, ki jih dobiš kot član
Zakaj se udeležiti spoznavnih dogodkov za samske?